text: Politisk rokade i Sønderborg
  16 december 2011 kl. 14.14
  En større udvalgsrokade er på vej i byrådet i Sønderborg.
  Borgmester Aase Nyegaard (Lokaliste) har foreslået en større udvalgsrokade for at få de politiske udvalg til at afspejle opbygningen af forvaltningen.
  Formand for seniorudvalget Jesper Rosanes (K) blev væltet i november. Nu vil borgmesteren helt nedlægge seniorudvalget og lægge udvalgets opgaver ind under et nyt socialudvalg. Socialudvalgets hidtidige sundhedsopgaver skal overføres til et nyt sundhedsudvalg. 
  Borgmesterens forslag betyder, at alle politiske udvalg skal genbesættes.
  Ændringerne skal træde i kraft 1. februar.
  